### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens indstilling i overensstemmelse med erklæring fra Teknisk Udvalg af 6. marts 2023.

Søs Krogh fra Enhedslisten de Rød-Grønne, Christine Andersen fra Enhedslisten de Rød-Grønne og Sten Schmidt kunne ikke tiltræde indstillingen.

Nye Borgerliges og Danmarksdemokraternes byrådsgrupper kunne tiltræde indstillingen med bemærkning om at højden på Lucas Poulsen grund bør reduceres til 12 meter med skråtag, hvilket svarer til højden i

den gældende lokalplan 911, samt at højden langs [adresse] bør være maks. 3 etager i varierende højde inklusiv udnyttet tagetage.

###

Endelig vedtagelse af forslag til Lokalplan nr. 1119 med etageboliger, erhverv og offentlige formål samt Tillæg nr. 64 til Kommuneplan 2017.

### Resume

Planområdet er ca. 17.000 m2 stort, ejet af en række private lodsejere og i byzone.

Lokalplanen udlægger området til blandede byfunktioner med mulighed for boliger, erhverv og daginstitution i 3-5 etager. Bebyggelsesprocenten er ca. 185, inkl. parkeringskonstruktion.

Planområdet er en del af omdannelsesområdet ved [adresse] og [adresse]. Lokalplanen er ikke i overensstemmelse med kommuneplanrammerne og ledsages derfor af et kommuneplantillæg for at muliggøre omdannelse fra erhvervsformål.

Bebyggelsen fremstår udadtil som en sammensætning af mindre byhuse med varierende højder, tagformer og farveskift i facaden. Bebyggelsen ligger rundt om et grønt gårdrum, under hvilket der er parkering.

Der er 15 % almene boliger og en offentlig daginstitution i bebyggelsen. Aftalen om almene boliger er indgået, før byrådet i august 2022 tiltrådte et nyt administrations-grundlag.

Der er indgået en udbygningsaftale med udviklerne om forbedring af trafikale forhold.

Der har været en forudgående offentlig høring om kommuneplanændring i 2016 og igen fra den 2. – 23. december 2021, hvor der kom 18 høringssvar. Herudover har forslag til lokalplan og forslag til kommuneplantillæg været offentligt fremlagt i 8 uger fra den 15. sep. – 10. nov. 2022.

I høringsfasen indkom 16 svar.

Høringssvarene fra de to seneste høringsfaser omhandlede de samme emner, hvorfor disse resumeres og besvares samlet i bilag 8. Svarene omhandlede primært bygningshøjder, arkitektur, støj og trafikmængder.

### Beslutningspunkter

Det indstilles, at

1) forslag til Lokalplan nr. 1119 vedtages endeligt (med de ændringer, der fremgår af indstillingens afsnit 5.6.

2) forslag til Tillæg nr. 64 til Kommuneplan vedtages endeligt (med de ændringer, der fremgår af indstillingens afsnit 5.6

3) forslag til udbygningsaftale vedtages endeligt

4) indsigelser besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-12-2022

Solvej Mathiasen:

Fremsendes til [adresse] med bemærkning, at Magistraten i mødet den 12. december 2022 anbefaler, at byrådet tiltræder Magistratsafdelingen for Teknik og Miljøs indstilling af 5. december 2022.

Sten Schmidt tog forbehold.

Der skal være opmærksomhed på almene boliger i en kommende udvalgsbehandling.

Udvalg: [adresse]

Dato: 14-12-2022

Solvej Mathiasen:

Fremsendes til Teknisk Udvalg til behandling i henhold til beslutning i byrådets møde den 14. december 2022.

Udvalg: Teknisk Udvalg

Dato: 16-01-2023

Solvej Mathiasen:

Mathias Thygesen kunne tiltræde indstillingen i overensstemmelse med Magistratens anbefaling.

Sigrid Poulsen og Alvin Gregersen kunne tiltræde indstillingen med bemærkning om, at såfremt der ikke kommer en daginstitution, bør der opføres almene boliger i stedet.

Søs Krogh kunne tiltræde indstillingen med forbehold for bygningshøjden og med bemærkning om, at såfremt der ikke kommer en daginstitution, bør der opføres almene boliger i stedet.

Flemming Olsen og Jørgen Lauridsen tog forbehold med henblik på drøftelse i byrådsgruppen.

Erik Frandsen tog forbehold for bygningshøjden.

Udvalg: [adresse]

Dato: 01-02-2023

Solvej Mathiasen:

Beslutning foreligger ikke endnu.

Udvalg: Teknisk Udvalg

Dato: 06-03-2023

Solvej Mathiasen: 3

Sigrid Poulsen kunne tiltræde indstillingen med bemærkning om, at hastigheden på [adresse] bør nedsættes, og at såfremt der ikke kommer en daginstitution, bør der opføres almene boliger i stedet.

Mathias Thygesen kunne tiltræde indstillingen med bemærkning om, at hastigheden på [adresse] bør nedsættes.

Alvin Gregersen kunne tiltræde indstillingen med bemærkning om, at hastigheden på [adresse] bør nedsættes, og at det ønskes belyst, hvornår Ingrid Carlsen kapacitetsgrænse er nået.

Karsten Poulsen kunne tiltræde med bemærkning om, at højden på Lucas Poulsen grund bør reduceres til 12 meter med skråtag, hvilket svarer til højden i den gældende lokalplan 911, samt at højden langs [adresse] bør være maks. 3 etager i varierende højde inklusiv udnyttet tagetage. Karsten Poulsen anbefaler herudover, at hastigheden på den sydlige del af [adresse] sænkes til 50 km/t, samt at arbejdet med trafikplanen prioriteres i overensstemmelse med beslutningsforslag fremsendt af Enhedslisten og Karsten Poulsen.

Flemming Olsen og Jørgen Lauridsen tog forbehold.

Søs Krogh kunne ikke tiltræde indstillingen, idet de samlede bebyggede etagemeter bør reduceres svarende til en reduktion af den maksimale bygningshøjde ud mod [adresse] til 12 meter inden for den gældende lokalplan 911’s område og maks. 3 etager på resten af strækningen, [adresse]. Såfremt der ikke bygges daginstitution, bør der opføres almene boliger på pladsen afsat til daginstitution. [adresse] bør trafikfredeliggøres.